*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 2ας Μαΐου 1989

για τη βελτίωση της αποτελεσματικότητας των γεωργικών διαρθρώσεων στην Ιταλία, σύμφωνα με τον κανονισμό (ΕΟΚ) αριθ. 797/85 του Συμβουλίου

(Το κείμενο στην ιταλική γλώσσα είναι το μόνο αυθεντικό)

(89/315/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 25 παράγραφος 3,

τον κανονισμό (ΕΟΚ) αριθ. 1272/88 της Επιτροπής της 29ης Απριλίου 1988 για τον καθορισμό των λεπτομερειών εφαρμογής του καθεστώτως ενισχύσεων που αποσκοπούν στην ενθάρρυνση της προσωρινής παύσης της καλλιέργειας των αρόσιμων γαιών (3),

Εκτιμώντας:

ότι η ιταλική κυβέρνηση ανακοίνωσε στις 17 Φεβρουαρίου 1989 σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85 το διάταγμα αριθ. 34 της 16ης Ιανουαρίου 1989 περί εφαρμογής του καθεστώτος ενισχύσεων που αποσκοπούν στην ενθάρρυνση της προσωρινής παύσης καλλιέργειας των αρόσιμων γαιών ·

ότι σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85 η Επιτροπή πρέπει να αποφασίσει εάν, σε συνάρτηση με τη συμφωνία των εν λόγω διατάξεων με τον ανωτέρω κανονισμό και λαμβανομένων υπόψη των στόχων αυτού του κανονισμού καθώς και της αναγκαίας σύνδεσης μεταξύ των διαφόρων μέτρων, πληρούνται οι όροι χρηματοδοτικής συμμετοχής της Κοινότητας·

ότι η παρούσα απόφαση δεν αφορά την άδεια που προβλέπεται στο άρθρο 32α του κανονισμού (ΕΟΚ) αριθ. 797/85 σχετικά με τις περιοχές ή ζώνες που είναι δυνατόν να εξαιρεθούν του καθεστώτος προσωρινής παύσης καλλιέργειας των αρόσιμων γαιών·

ότι, με την επιφύλαξη των παρατηρήσεων που διατυπώθηκαν ανωτέρω, οι προαναφερθείσες διατάξεις ανταποκρίνονται στους όρους και στους στόχους του τίτλου 01 του κανονισμού (ΕΟΚ) αριθ. 797/85 και ότι οι διατάξεις αυτές είναι σύμφωνες με τον κανονισμό (ΕΟΚ) αριθ. 1272/88·

ότι, ωστόσο, η Επιτροπή, λαμβανομένου υπόψη του νέου χαρακτήρα του καθεστώτος προσωρινής παύσης καλλιέργειας των γαιών, επιφυλάσσεται να επανεξετάσει τις ανακοινωθείσες διατάξεις, ιδίως όσον αφορά το ποσό της ενίσχυσης, με βάση έκθεση για την εφαρμογή των διατάξεων αυτών που θα υποβάλλει η Ιταλία δυνάμει του άρθρου 29 του κανονισμού (ΕΟΚ) αριθ. 797/85 και του άρθρου 16 παράγραφος 2 του κανονισμού (ΕΟΚ) αριθ. 1272/88·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Το διάταγμα αριθ. 34 της 16ης Ιανουαρίου 1989 για εφαρμογή του καθεστώτος ενισχύσεων που αποσκοπούν στην ενθάρρυνση της προσωρινής παύσης καλλιέργειας των αρόσιμων γαιών που ανακοίνωσε η ιταλική κυβέρνηση σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85 πληροί τους όρους για τη χρηματοδοτική συμμετοχή της Κοινότητας στην κοινή δράση που αναφέρεται στον τίτλο 01 του εν λόγω κανονισμού.

2. Η Επιτροπή επιφυλάσσεται του δικαιώματος να προβεί μέχρι τις 31 Δεκεμβρίου 1989 σε αναθεώρηση της απόφασης αυτής με ισχύ από την ημερομηνία αυτή.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 2 Μαΐου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 93 της 30. 3. 1985, σ. 1.

(2) ΕΕ αριθ. L 108 της 29. 4. 1988, σ. 1.

(3) ΕΕ αριθ. L 121 της 11. 5. 1988, σ. 36.